Angel One
<s>Angel One () je 13/14. epizoda američke science fiction TV-serije Star Trek: The Next Generation premijerno prikazana 25. januara 1988. godine.</s><s>Radnja prikazuje kako USS Enterprise pokušava pronaći preživjele članove posade rudarskog broda koji su završili na planeti Angel One sa matrijarhalnim društvom kojim dominiraju žene, a što koincidira sa epidemijom virusa na Enterpriseu koji onesposobljava posadu.</s>

<s>Epizoda je originalno bila zamišljena kao alegorijska kritika režima apartheida u tadašnjoj Južnoj Africi, pri čemu su muškarci sa Angel Onea trebali biti pripadnici obespravljene crnačke većine.</s><s>Kritičari su je, međutim, loše dočekali pri čemu joj se najviše zamjera seksizam i korištenje antifeminističkih stereotipova u prikazu matrijarhalnog društva.</s>

<s>Radnja</s>

<s>U potrazi za preživjelima u sudaru federacijskog teretnog broda i asteroida koji se zbio prije sedam godina, Enterprise stiže na planet Angel One kojim upravljaju žene.</s><s>Ekipa se teleportira na površinu gdje saznaju kako su preživjeli, svi muškarci, postali bjegunci zato jer nisu htjeli živjeti u društvu u kojem dominiraju žene.</s>

<s>Tasha i Data ubrzo pronađu bjegunce i ponude im odlazak s planeta, ali oni odbiju takvu mogućnost jer imaju žene i djecu koje ne žele ostaviti, unatoč teškoj situaciju u kojoj su se našli.</s><s>U međuvremenu, kapetan Picard i ostatak posade bivaju zaraženi virusom kojeg su na brod donijeli Wesley Crusher i njegovi prijatelji, inficiravši se tijekom nedavnog izleta.</s><s>Istovremeno, posada prima vijest o ulasku nekoliko romulanskih ratnih ptica u Neutralnu Zonu zbog čega Enterprise mora što prije stići do Neutralne Zone kako bi im se suprostavio.</s>

<s>Odmah po Tashinom i Datinom odlasku iz pobunjeničkog skloništa, vlasti Angela One upadaju u sklonište i zarobe pobunjenike.</s><s>Saznavši kako su pobunjenici osuđeni na smrt, Riker ih odluči teleportirati na brod, svjestan činjenice da tako najvjerojatnije krši Prvu Zapovijed.</s><s>Međutim, doktorica Crusher izvijesti ga kako se brodom proširila zaraza i onesposobila većinu posade.</s><s>Bojeći se širenja zaraze, doktorica odbija zahtjev za teleportacijom dopustivši samo Dati da se teleportira na Enterprise.</s>

<s>Dok doktorica Crusher pokušava otkriti lijek kojim bi suzbila zarazu, Riker nastoji spriječiti izvršenje smrtne kazne nad bjeguncima.</s><s>Unatoč tome što je muškarac, Riker svojom mudrošću zadivi ženskog vođu Angela One te ona odluči pomilovati bjegunce, protjeravši ih u zabačeni dio planeta zajedno s njihovim obiteljima, gdje mogu slobodno živjeti.</s>

<s>Nekoliko trenutaka kasnije, posada je uspješno izliječena i ekipa se može teleportirati nazad na brod.</s><s>Enterprise odmah otiđe iz orbite Angela One i uputi se prema Neutralnoj zoni.</s>

<s>Izvori</s>

<s>Vanjske veze</s>

<s>Vanjske veze</s>

<s>TV-epizode 1988.</s><s>Epizode serije Star Trek: The Next Generation</s>

